**JAVNI POZIV**

**ZA PREDLAGANJE PROGRAMA JAVNIH POTREBA UDRUGA GRAĐANA U**

**PODRUČJU SPORTA ZA 2024. GODINU**

**I.**

Predmet ovog javnog poziva je prikupljanje ponuda za sufinanciranje projekta i programa u okviru redovne djelatnosti u javnim potrebama u sportu u Općini Murter-Kornati za 2024. godinu za koje se može osigurati financijska potpora iz proračuna Općine Murter-Kornati za 2024. godinu.

**II.**

**Opći uvjeti za prijavu:**

Prihvatljivi ponuditelji su potencijalni korisnici koji:

1. su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti,
2. imaju registrirano sjedište i djeluju na području Općine Murter-Kornati,
3. svojim programima i djelovanjem obuhvaćaju prvenstveno korisnike s područja Općine Murter-Kornati,
4. statut im je usklađen s novim Zakonom o udrugama,
5. da su članovi Zajednice sportova Općine Murter-Kornati.

**Ovim Pozivom neće se financirati:**

* udruge koje ne izvršavaju svoje obveze iz do sada odobrenih projekata i koje ne dostavljaju redovita financijska izvješća o utrošku sredstava, odobrenih iz proračuna Općine Murter-Kornati,
* udruge koje nisu upisane u Registar neprofitnih organizacija i Registar udruga Republike Hrvatske,
* udruge kojima Statut nije usklađen s novim Zakonom o udrugama.

**III.**

Sve zainteresirane udruge obavezne su dostaviti sljedeću dokumentaciju:

* popunjeni obrazac prijavnice,
* obrazloženje (opis) predloženog/predloženih programa,
* financijski plan odnosno specificirano troškovnik za izvršenje plana za svaki predloženi program, u kojem će se navesti podaci o ukupnim troškovima izvršenja programa, podaci o financijskim sredstvima koja se osiguravaju iz vlastitih i/ili drugih izvora te podaci o dijelu financijskih sredstava za koja se predlaže da ih osigura Općina Murter-Kornati,
* presliku izvatka iz Registra udruga Republike Hrvatske ili presliku Rješenja o upisu u registar udruga Republike Hrvatske, ne stariji od tri mjeseca od dana raspisivanja poziva (samo za udruge koje se javljaju prvi puta na natječaj i za one udruge za koje povjerenstvo zatraži),
* presliku važećeg statuta udruge (samo za udruge koje se javljaju prvi puta na natječaj).

Obrazac prijavnice se može osobno preuzeti u službenim prostorijama općinske uprave a dostupan je i na mrežnoj stranici Općine Murter-Kornati, [www.murter.hr](http://www.murter.hr)

**IV.**

Odabir i vrednovanje prijavljenih projekata, provesti će izvršni odbor Zajednice sportova Općine Murter-Kornati u roku od 8 dana od dana isteka roka za podnošenje prijedloga.

**V.**

Popunjen obrazac s potrebnim prilozima dostavlja se u zatvorenoj omotnici na adresu:

**Zajednica sportova Općine Murter-Kornati**

**Butina 2**

**22 243 Murter**

**s naznakom „Prijedlog programa javnih potreba u sportu Općine Murter-Kornati“**

Javni poziv se objavljuje na oglasnoj ploči i službenim stranicama Općine Murter-Kornati, **a rok za podnošenje prijava traje od 3. listopada do 3. studenog 2023. godine.**

Nepotpuni i nepravovremeno dostavljeni prijedlozi kao i prijedlozi koji nisu dostavljeni na propisanom obrascu neće se razmatrati.